Kotu ta yanke hukunci a biya ‘Yan Majalisar APC da aka kora makudan kudi
‘Yan Majalisan Akwa Ibom da su ka tsere daga PDP sun samu nasara a Kotu
a year ago 48 views by Muhammad Malumfashi
A jiya, Litinin 6 ga Watan Mayu ne wani babban Kotun tarayya da ke zama a Garin Uyo a cikin jihar Akwa Ibom, ta bada umarnin a dawo da wasu ‘yan majalisar dokoki zuwa kan kujerun su.
Kwanakin baya, Kakakin majalisar dokokin jihar Akwa Ibom, Rt. Hon. Onofiok Luke ya yanke hukuncin cewa wasu ‘yan majalisa za su bar kujerunsu. Yanzu kotu ta fito tace dakatarwar da aka yi masu ya sabawa dokar kasa.
Honarabul Onofiok Luke ya karbe kujerun wasu ‘Yan majalisan jihar ne da su ka sauya-sheka daga PDP zuwa APC a cikin Watan Nuwamba. Babban kotu tace babu wanda ya isa ya raba ‘yan majalisan daga kan kujerunsu sai Alkali.
KU KARANTA: Jam’iyyar PDP ta nemi Jami’an tsaro su saki babban Sanatan ta
Alkali ya fadawa Majalisar Akwa Ibom ta dawo da wadanda su ka sauya-sheka
Daga cikin ‘yan majalisar da aka dakatar bayan sun koma APC akwai: Hon Nse Ntuen, Hon Victor Udofia, Hon Idongesit Ituen, Hon Gabriel Toby da kuma Hon Otobong Ndem. Kotu tace a maida dukkan su kan kujerun da su ke kai.
Alkali mai shari’a F. O. Riman ya bayyana cewa shugaban majalisar bai isa ya dakatar da wadannan ‘yan majalisa don kurum sun canza jam’iyya ba. Alkalin ya nemi a biya ‘yan majalisar duk albashin su da alawus da su ka rasa.
A karar da aka kai gaban kotun mai lamba FHC/UY/CS/171, Alkali F. O. Riman ya bada umarni a kyale wadannan ‘yan majalisa su koma ofisoshinsu su cigaba da aiki, sannan kuma za su cigaba da halartar zama a zauren majalisa.
Akwa Ibom State News TodayHausa NewsSiyasar Najeriya Latest News
an hour ago 684890 views
5 hours ago 19991 views
an hour ago 15349 views
2 hours ago 14162 views
6 hours ago 48003 views
6 hours ago 25723 views
5 hours ago 53777 views
an hour ago 3932 views
Dole sai Buhari ya takawa wasu burki a cikin tafiyar APC kafin 2023 – Gwamna El-Rufai